

**โรงเรียนลาซาล**

**แผนการจัดการเรียนรู้ วิชา จริยศึกษา**

**ชั้นประถมศึกษาปีที่ 5 ปีการศึกษา 2555**

**สาระที่ 4 ผู้สร้างความเป็นหนึ่ง มาตรฐานที่ 4.3 สร้างความเป็นหนึ่งสู่ความเป็นชุมชน**

**เรื่อง การสร้างความเป็นหนึ่งเดียว จำนวน 3 คาบ**

**1. จุดประสงค์การเรียนรู้**

 1.1 ด้านความรู้ ผู้เรียนอธิบายความหมาย ความสำคัญ คุณค่า และค่านิยมของความเป็นหนึ่งเดียวได้

 1.2 ด้านทักษะ ผู้เรียนสามารถปฏิบัติตนอยู่ร่วมกับผู้อื่นได้ดี

 1.3 ด้านคุณลักษณะ ผู้เรียนอยู่ร่วมกับผู้อื่นได้อย่างมีความสุข

**2. สาระการเรียนรู้**

 1. ความหมาย ความสำคัญ คุณค่า และคำนิยามของความเป็นหนึ่งเดียว

 2. แนวทางการปฏิบัติตนเป็นสมาชิกที่ดีของกลุ่ม

 3. หลักการสร้างความเป็นหนึ่งเดียว

 4. กรณีศึกษา : เปรียบเทียบความแตกต่างของสังคมที่มีความสามัคคีและสังคมที่แตกแยก

**3. กิจกรรมการเรียนรู้**

 **คาบที่ 1**

 **กิจกรรมนำเข้าสู่บทเรียน**

1. ครูนำภาพพระบรมฉายาลักษณ์มาให้นักเรียนดู
2. ครูและนักเรียนร่วมกันร้องเพลงไทยรวมพลัง

**กิจกรรมพัฒนาผู้เรียน (ขั้นสอน) (คาบที่ 1 )**

1. ครูให้นักเรียนแสดงความคิดเห็นเกี่ยวกับภาพและเพลงไทยรวมพลัง โดยใช้คำถามดังต่อไปนี้
* เพลงและภาพสื่อความหมายอะไรบ้าง
* นักเรียนคิดว่าความเป็นหนึ่งเดียวมีความสำคัญต่อการอยู่ร่วมกันในสังคมหรือไม่ อย่างไร
1. ครูให้นักเรียนยกตัวอย่างของเหตุการณ์ที่แสดงถึงความเป็นหนึ่งเดียวกัน 3 เหตุการณ์
2. ครูให้นักเรียนช่วยกันบอก คำนิยาม ความหมายของคำว่า ความเป็นหนึ่งเดียว
3. สังคมที่มีความเป็นหนึ่งเดียวมีผลต่อสังคมอย่างไรบ้าง
4. ให้นักเรียนวาดภาพชุมชนที่อยู่ร่วมกันอย่างมีความสุข

**กิจกรรมรวบยอด (ขั้นสรุป)**

 ครูและนักเรียนช่วยกันสรุปความหมายของคุณค่า ความสำคัญและนิยามคำว่า ความเป็นหนึ่งเดียวซึ่งให้นักเรียนได้เห็นตัวอย่างของความเป็นหนึ่งเดียวในชีวิตประจำวัน เพื่อจะได้นำมาใช้ได้จริง

**4.สื่อ/แหล่งการเรียนรู้ (ให้มีการอ้างอิงแหล่งที่มาของสื่อ/เนื้อหาที่นำมาใช้)**

 - You Tube “เพลงไทยรวมพลัง”

 - ภาพพระบรมฉายาลักษณ์ครบ ๘๐ พรรษา

**5.การวัดผลและการประเมินผล**

 1. แบบสังเกตพฤติกรรม

 2. ผลคะแนนจากใบงานการเรียนรู้

**กิจกรรมพัฒนาผู้เรียน (ขั้นสอน) (คาบที่ 2 )**

1. ครูยกตัวอย่างกีฬาวอลเล่ย์บอลของทีมชาติไทยที่แข่งขันชนะจีน แล้วให้นักเรียนแสดงความคิดเห็นภายใต้คำถามที่ว่า ทำไม ทีมชาติไทยขึงชนะชาติจีนได้
2. ครูแบ่งกลุ่มนักเรียน กลุ่มละ 6 คน แล้วแจกกระดาษสี เชือก กาว กรรไกร ในหัวข้อ “ประดิษฐ์สร้างสรรค์” ประดิษฐ์อะไรก็ได้ที่นำมาใช้ประโยชน์ได้จริง ใช้เวลาทำ 25 นาที
3. นักเรียนแต่ละกลุ่มนำผลงานมานำเสนอ
4. ครูตั้งคำถาม เพราะเหตุใดผลงานบางกลุ่มจึงออกมาดี บางกลุ่มประดิษฐ์ได้พอใช้ บางกลุ่มประดิษฐ์ไม่เสร็จ โดยให้นักเรียนเป็นผู้ตอบคำถาม
5. ครูเขียนข้อเสนอแนะของนักเรียนบนกระดานเป็นข้อ ๆ

**กิจกรรมรวบยอด (ขั้นสรุป)**

 ครูและนักเรียนช่วยกันสรุปแนวทางปฏิบัติตนเป็นสมาชิกที่ดีของกลุ่ม เพราะการทำงานกลุ่มต้องอาศัยความร่วมมือ ความสามัคคี การรับผิดชอบต่อหน้าที่ของทุกคน ผลงานจึงจะสำเร็จลุล่วงไปได้ด้วยดี

**4.สื่อ/แหล่งการเรียนรู้ (ให้มีการอ้างอิงแหล่งที่มาของสื่อ/เนื้อหาที่นำมาใช้)**

 - กระดาษสี กาว เชือก

 - You Tube “การแข่งขันวอลเล่ย์บอลระหว่างทีมชาติไทยกับจีน”

**5.การวัดผลและประเมินผล**

 - แบบประเมินการทำงานเป็นกลุ่ม

 - แบบสังเกตพฤติกรรม

- ผลคะแนนจากงานประดิษฐ์

 **กิจกรรมพัฒนาผู้เรียน (ขั้นสอน) (คาบที่ 3 )**

1. ครูเล่านิทานเรื่องสามสหาย ให้นักเรียนฟัง พร้อมกับตั้งคำถามดังนี้
* ทำไมตอนแรกสิงโต จึงจับวัวทั้งสามตัวมากินได้
* สิงโต ใช้อุบายอะไรหลอกให้วัวทั้งสามหลงเชื่อ
* เพราะเหตุใดสุดท้าย วัว ทั้งสามจึงกลายเป็นเหยื่อของสิงโต
* ถ้าสังคมของนักเรียนเป็นเหมือนเรื่อง วัวสามตัว นักเรียนจะแก้ไขอย่างไรบ้าง
1. ครูให้นักเรียนช่วยกันบอกประโยชน์ของความสามัคคีและโทษของความแตกความสามัคคี

**กิจกรรมรวบยอด (ขั้นสรุป)**

 ครูและนักเรียนช่วยกันสรุปเปรียบเทียบความแตกต่างของสังคมที่มีความสามัคคี และสังคมแตกแยก ซึ่งจะส่งผลดีผลเสียต่อสังคมและการอยู่ร่วมกันอย่างไรบ้าง

**4.สื่อ/แหล่งการเรียนรู้ (ให้มีการอ้างอิงแหล่งที่มาของสื่อ/เนื้อหาที่นำมาใช้)**

 Sukumal.brinkster – netlisoppuluchitolicon 01 html. “เรื่องนิทานอีสป “วัวสามสหาย”

**5.การวัดผลและการประเมินผล**

- แบบประเมินการทำงานเป็นกลุ่ม

 - แบบสังเกตพฤติกรรม